Alifonso III fació prisionero a lo citau principe de Salerno quan lo pai d'este disputaba a aquell la corona de Secilia, dimpués que heba estau desposeíddo d'ella en as famosas vespras secilianas y atribuyiu aquell reino a la casa d'Aragón. Alifonso atrancó a aquell preso, inicialment en o castiello de Monclús, pero veyendo la poca seguridat que ofriba per la proximidat con Francia, lo trayió ta lo castiello de Mequinenza dica que estió meso en libertat en 1288 en complimiento de lo tractau de Canfranc. Un de las condicions imposadas yera que la Provenza cayería baixo lo vasallache d'Alifonso III si Carlos d'Anchú incompliba ixo a lo que se le obligaba. Frai Miguel de Salas indicaba la importancia de lo castiello de Mequinenza ya que "a un principe tant gran no se le daría Palacio que no estase proporcionau a la grandeza y sobiranía d'a suya persona".